Priedas Nr. 20

**ĮSIPAREIGOJIMAS DĖL KONFIDENCIALIOS INFORMACIJOS APSAUGOS**

2016 m. ........................ mėn. .... d.

Vilnius

...................................................................................................................................................................................................................................................................... (toliau - Informacijos gavėjas),

*Juridinio asmens pavadinimas, kas atstovauja, atstovavimo pagrinads*

- siekiant užkirsti kelią konfidencialios informacijos atskleidimui bei nepažeisti UAB „ Eika“ (toliau – Informacijos teikėjas) teisėtų interesų,

- siekiant tinkamai naudoti UAB „ Eika“ pateiktą informaciją,

(toliau Informacijos gavėjas ir Informacijos teikėjas kartu vadinami Šalimis)

vienašališkai ir neatšaukiamai **prisiima šį įsipareigojimą**:

1. Pripažįsta, kad patikėta informacija apima vertingas Informacijos teikėjo veiklos paslaptis, kurios yra išskirtinė Informacijos teikėjo nuosavybė. Šiuo įsipareigojimu Informacijos gavėjas įsipareigoja neatskleisti jam patikėtos komercinės ar kitokios pobūdžio informacijos.

2. Konfidenciali informacija - tai:

2.1. bet kokiu būdu išreikšta informacija (rašytinė, žodinė, elektroninė, vizualinė), kurią Informacijos gavėjui pateikia Informacijos teikėjas ir kuri yra susijusi su Informacijos teikėjo verslu (vykdoma veikla), techniniais dokumentais, schemomis, taikomomis lengvatomis, nuolaidomis, teikiamomis paslaugomis ir produktais, klientais, vartotojais, technologijomis, „*know-how*“, partneriais bei su tuo susijusiais procesais;

2.2. elektroninės bylos, analizės, tyrinėjimai, grafikai, duomenų suvestinės, pastabos ar kiti dokumentai ar duomenys, paruošti Informacijos teikėjo, jo darbuotojų, patarėjų, partnerių ir kuriuose yra šio įsipareigojimo 2.1 punkte paminėtos informacijos, ar kurie yra parengti remiantis aukščiau minėta informacija;

2.3. informacija apie Šalių bendradarbiavimo ypatumus, o taip pat bet koks susirašinėjimas tarp Šalių, susijęs su tarpusavio bendradarbiavimu;

2.4. šis įsipareigojimas, jo dalis ar jo kopijos.

3. Konfidencialia informacija nelaikoma informacija, kuri yra vieša, viešai skelbiama pagal Lietuvos Respublikos teisės aktų reikalavimus, skelbtina Šalių interneto svetainėse ar kitaip skelbiama pačių Šalių, išskyrus, kai ji tapo vieša dėl šio įsipareigojimo pažeidimo.

4. Informacijos gavėjo, gavusio konfidencialią informaciją, įsipareigojimai:

4.1. Imtis visų reikalingų priemonių gautai konfidencialiai informacijai saugoti bei imtis visų reikalingų priemonių ir veiksmų, kad būtų užkirstas kelias konfidencialiai informacijai pasklisti.

4.2. Naudoti konfidencialią informaciją tik tam tikslui, kuriam ji buvo patikėta.

4.3. Užtikrinti, kad šio įsipareigojimo galiojimo metu konfidenciali informacija bet kuria forma ir bet kokie jos nuorašai nepatektų asmenims, neturintiems teisės jos gauti. Nedaryti konfidencialių dokumentų kopijų be informacijos teikėjo, atskleidusio konfidencialią informaciją, rašytinio leidimo, išskyrus šiame įsipareigojime nurodytus atvejus.

4.4. Įspėti Informacijos teikėją, pateikusį konfidencialią informaciją, apie galimas grėsmes konfidencialiai informacijai pasklisti.

4.5. Nedelsiant pranešti Informacijos gavėjui, pateikusiam konfidencialią informaciją, jeigu jam tapo žinoma ar įtaria, kad informacija buvo atskleista asmenims, neturintiems teisės jos gauti.

5. Informacijos teikėjo rašytiniu prašymu, Informacijos gavėjas nedelsiant privalo:

5.1. grąžinti konfidencialią informaciją ją suteikusiam Informacijos gavėjui arba sunaikinti pateiktą konfidencialią informaciją;

5.2. sunaikinti ar galutinai ištrinti konfidencialią informaciją arba įpareigoti asmenį, kuriam konfidenciali informacija buvo atskleista, sunaikinti ar galutinai ištrinti visas elektronines bylas, analizes, tyrinėjimus, suvestines, pastabas ir kitus dokumentus ar dokumentų laikmenas, kuriose yra konfidencialios informacijos;

5.3. nedaryti jokiose laikmenose prašomos informacijos kopijų;

5.4. patvirtinti šiame punkte nurodytų įsipareigojimų įvykdymą raštu.

6. Informacijos gavėjas gali atskleisti konfidencialią informaciją ar jos dalis tiems Informacijos gavėjo darbuotojams ar kitiems susijusiems asmenims, kurie turi būti susipažinę su konfidencialia informacija sprendimams, susijusiems su informacijos pateikimo tikslu, priimti. Informacijos gavėjas privalo informuoti asmenis, kuriems konfidenciali informacija yra atskleidžiama, kad informacija yra konfidenciali, bei užtikrinti, kad tas asmuo vykdytų šio įsipareigojimo sąlygas. Informacijos gavėjas atsako šiame įsipareigojime nustatyta tvarka už savo darbuotojų ar kitų susijusių asmenų įvykdytą šio įsipareigojimo pažeidimą.

7. Informacijos gavėjas gali atskleisti konfidencialią informaciją, jei to reikalauja galiojantys Lietuvos Respublikos teisės aktai. Tokiu atveju Informacijos gavėjas įsipareigoja:

7.1. nedelsiant pranešti Informacijos teikėjui, kad informacija bus atskleista;

7.2. pateikti Informacijos teikėjui įrodymus, kad toks atskleidimas buvo būtinas;

7.3. konsultuotis su Informacijos teikėju dėl konfidencialios informacijos atskleidimo apribojimo teisėtomis priemonėmis.

8. Jeigu kyla abejonių, ar tam tikra informacija yra konfidenciali, Informacijos gavėjas turi elgtis su tokia informacija kaip su konfidencialia informacija, šio įsipareigojimo nustatyta tvarka, kol Informacijos teikėjas raštu nepatvirtina kitaip.

9. Atstovavimo ir įgaliojimo santykiai, o taip pat trečiojo asmens atsakomybės prisiėmimas dėl konfidencialios informacijos patikimumo, pilnumo ir teisingumo pagal šią sutartį negalimi, t.y. Šalys neturi teisės perduoti teisių ir pareigų, susijusių su informacijos ar paslaugų teikimu, atsirandančių pagal šį įsipareigojimą, jokiems tretiesiems asmenims.

10. Informacijos gavėjas, pažeidęs šį įsipareigojimą, privalo:

10.1. atlyginti Informacijos teikėjui šio įsipareigojimo pažeidimu padarytus tiesioginius ir netiesioginius nuostolius;

10.2. imtis visų protingų veiksmų, kad per trumpiausią laikotarpį ištaisytų tokio atskleidimo pasekmes.

11. Informacijos gavėjas, pažeidęs šį įsipareigojimą, prisiima visas išlaidas, atsirandančias dėl šio įsipareigojimo 10.2 punkte nurodytų veiksmų, skirtų tokio pažeidimo pasekmėms ištaisyti.

12. Informacijos gavėjas, pažeidęs įsipareigojime numatytą konfidencialumo pareigą, įsipareigoja pagal Informacijos teikėjo reikalavimą sumokėti 10 000 Eur baudą. Jeigu yra pareiškiamas reikalavimas dėl nuostolių atlyginimo, šiame įsipareigojime nustatyta bauda yra įskaitoma į nuostolius.

13. Šis įsipareigojimas įsigalioja pasirašymo dieną ir galioja neterminuotai.

14. Visi ginčai kylantys tarp Šalių dėl šio įsipareigojimo vykdymo yra sprendžiami derybų keliu. Nepasiekus susitarimo derybų keliu, ginčai sprendžiami Lietuvos Respublikos teisės aktų nustatyta tvarka.

15. Visi pranešimai vykdant šį įsipareigojimą gali būti siunčiami: (i) faksu (gaunant iš kitos Šalies atitinkamą patvirtinimą apie gavimą); (ii) registruotu laišku; arba (iii) per kurjerį. Pranešimai siunčiami įsipareigojime nurodytais adresais.

16. Šis įsipareigojimas yra sudarytas dviem egzemplioriais – po vieną kiekvienai Šaliai.

|  |  |
| --- | --- |
| **Informacijos teikėjo rekvizitai:**UAB „ Eika“ Įmonės kodas: 121191079PVM mokėtojo kodas: LT211910716A. Goštauto g. 40A, VilniusA.s. LT437044060000910542AB SEB Vilniaus bankasBanko kodas 70440 | **Informacijos gavėjas**: Juridinio asmens pavadinimas................................................................Kodas................................................................ Adresas.................................................................Telefonas.................................................................Vardas, Pavardė.................................................................\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (parašas, data) |